Warner Bros tilkynntu í dag að Zack Snyder mun leikstýra ofurhetjumyndinni Justice League . Snyder hefur áður leikstýrt ofurhetjumyndinni Man of Steel og hefur auk þess gert kvikmyndirnar Watchmen og 300 . Forseti framleiðslufyrirtækisins , Greg Silverman , staðfesti þetta í dag og sagði að nú væri myndin loksins orðin að raunveruleika . “ Myndin verður enn ein viðbótin við heim ofuretja og mun Superman vs Batman verða forveri Justice League , ” var haft eftir Silverman . Justice League er eitt vinsælasta og stærsta ofurhetjulið sem þekkst hefur , en í röðum þeirra eru Batman , Superman , Wonder Woman , Green Lantern , The Flash og fleiri . Aðdáendur Dc Comics ættu því að vera kampakátir með að fá allar helstu ofurhetjurnar saman á hvíta tjaldinu . Áætlað er að sömu leikarar og hafa birst í þeim einstaklingsmyndunum sem gerðar hafa verið muni snúa á ný í Justice League og má þar telja Henry Cavill og Ryan Reynolds , auk þess sem Ben Affleck leikur Batman og Gal Gadot fer með hlutverk Wonder Woman .